
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI
H O T A R A R E

privind aprobarea acordarii de facilitati pentru unele categorii de persoane  pe mijloacele de transport urban de calatori in municipiul Focsani

         Consiliul local al muncipiului Focşani, judeţul Vrancea, întrunit in sedinta ordinara,
         - analizând proiectul de hotărâre iniţiat de d-na Lazar Mioara si d-nul Iorga Gheorghe, consilieri locali ai Consiliului Local al Municipiului Focsani , prin care se propune aprobarea acordarii de facilitati pentru unele categorii de persoane pe mijloacele de transport urban de calatori in municipiul Focsani, raportul intocmit de Directia economica inregistrat la nr. 59.674/17.11.2006 ;
          - văzând avizul favorabil al Comisiei pentru buget, finanţe, investiţii, libera iniţiativa, economic si servicii publice si Comisia pentru drepturile omului, culte, relatii cu cetatenii, munca si protectie sociala ;
         - in conformitate cu prevederile art.8, alin (2), lit „c” din Legea nr.284/2002 pentru aprobarea Ordonantei Guvernului nr.86/2001 privind serviciile de transport urban de calatori si HGR nr.18/ 1991 privind acoperirea de la bugetele locale a costului abonamentelor eliberate călătorilor care beneficiază de gratuitate la transportul în comun, urban;

         - in baza art.38 alin (1) si alin (2) lit. „b”, alin (4) lit „a”, si alin (2) lit „d”, alin (6) lit „a”,pct.19,  precum si in temeiul art . 46 alin. (2) lit „a” din Legea nr.215/2001 privind administraţia publica locala, cu modificările si completările ulterioare ;

HOTARASTE:

         Art. 1 (1)  Se aproba acordarea de facilitati pentru unele categorii de persoane  pe mijloacele de transport urban de calatori in municipiul Focsani dupa cum urmeaza:

a) Acordarea de abonamente lunare cu 30 calatorii gratuite, pe mijloacele de transport ale

SC Transport Public SA Focsani  pensionarilor in varsta de peste 70 de ani inclusiv, care au o pensie lunara de pana la nivelul salariului minim pe tara, inclusiv; 

b) Acordarea reducerii cu 50% a  abonamentelor  lunare cu 30 calatorii, pe mijloacele de

transport ale SC Transport Public SA Focsani, pensionarilor CAP care au o pensie lunara de pana la nivelul salariului minim pe tara, inclusiv; 

c) Acordarea de abonamente lunare/anuale speciale, gratuite, pe mijloacele de transport 
ale SC Transport Public SA Focsani, pentru persoanele cu handicap accentuat şi grav  (copiii cu handicap accentuat,  copiii cu handicap grav,  adulţii cu handicap accentuat,  adulţii cu handicap grav), precum şi pentru asistenţii personali sau însoţitorii acestora, in baza art. 19, lit “g” din Ordonanţa de Urgenţă a Guvernului nr. 102/1999 privind protecţia specială şi încadrarea în muncă a persoanelor cu handicap, cu modificarile si completarile ulterioare ;

d) Acordarea de abonamente lunare/anuale speciale, gratuite, pe mijloacele de transport 
ale SC Transport Public SA Focsani, pentru nevazatori si persoana care însoţeşte pe nevăzător în timpul călătoriei in baza art.5 alin (2) si (3) din HGR nr.610/1990 privind acordarea unor drepturi nevăzătorilor ;

e) Acordarea de abonamente gratuite anuale, pe mijloacele de transport ale SC Transport 
Public SA Focsani, pentru veteranii de razboi, vaduve de razboi, in baza art 16 lit „b” din Legea nr. 44/1994 , republicata, privind veteranii de război, precum şi unele drepturi ale invalizilor şi văduvelor de război, cu modificările şi completările ulterioare;

f) Acordarea de abonamente gratuite anuale, pe mijloacele de transport ale SC Transport
 Public SA Focsani, pentru eroii-martiri şi luptătorii care au contribuit la victoria Revoluţiei române din decembrie 1989, in baza art 5 lit “k” din  Legea  recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989 nr. 341/ 2004;

g) Acordarea de abonamente gratuite anuale, pe mijloacele de transport ale SC Transport
 Public SA Focsani, pentru persoanele persecutate din motive politice de dictatura instaurată cu începere de la 6 martie 1945, celor deportate în străinătate ori constituite în prizonieri, si celor care au fost persecutate sau deportate de către regimul instaurat în România cu începere de la data de 14 septembrie 1940 până la data de 23 august 1944 din motive etnice şi rasiale,  in baza art.6 lit “b” din Decretul - Lege   nr. 118/1990 – republicat;

h) Acordarea reducerii cu 50% a  abonamentelor  lunare cu 30 calatorii, pe mijloacele de
 transport ale SC Transport Public SA Focsani, pentru donatorii de sânge, pentru o perioadă de o lună, in baza art.11, lit “c” din HGR nr.1364/2006 pentru aprobarea drepturilor şi obligaţiilor donatorilor de sânge;

                 (2) De facilitatile prevazute la alin (1) beneficiaza numai persoanele cu domiciliu in municipiul Focsani. 

          Art.2 Se aproba metodologia de acordare a facilitatilor pe mijloacele de transport urban de calatori pentru categoriile de persoane prevazute la art.1, dupa cum urmeaza:

· Solicitantii cu exceptia celor prevazuti la lit „h” vor depune la Serviciul Public de Asistenta Sociala Focsani o cerere care sa contina numele si prenumele, calitatea pe care o are ca  beneficiar al facilitatii pe transportul urban de calatori, adresa de domiciliu, nr si seria buletinului (cartii)  de identitate, data eliberarii; 

a) Cererea va fi insotita de urmatoarele documente:

· In cazul pensionarilor:

· Copie dupa buletinul ( cartea ) de identitate din care sa rezulte datele de identitate si domiciliul actual;

· Cuponul de pensie din luna precedenta solicitarii;

· In cazul celorlalte categorii de persoane  :

·  Copie dupa buletinul ( cartea) de identitate din care sa rezulte datele de identitate si domiciliul actual;

· in cazul persoanei cu handicap, nevazatori - copie dupa certificatul de incadrare in gradul de handicap;  

· copie dupa certificatul si legitimatia de veteran de razboi, revolutionar, detinut si persecutat politic, dupa caz ;

· Solicitantii prevazuti la lit „h” vor depune la Centrul de Transfuzii Sanguine Focsani o cerere insotita de :  

· Copie dupa buletinul (cartea ) de identitate din care sa rezulte datele de identitate si domiciliul actual;

                 Cererile in cazul pensionarilor  vor fi depuse trimestrial la Serviciul Public de Asistenta Sociala Focsani pana in penultima zi lucratoare  din luna anterioara trimestrului. 

                 Celelalte categorii de persoane prevazute la art 1, alin (1) cu exceptia donatorilor de sange vor depune cereri pentru acordarea facilitatilor pentru anul curent la Serviciul Public de Asistenta Sociala Focsani in luna decembrie a anului anterior celui pentru care se solicita aprobarea  facilitatii aferente transportului urban de calatori .  

                 Orice cerere depusa peste acest termen va intra in vigoare din luna urmatoare depunerii. 

                 Pentru persoanele cu handicap, nevazatori si insotitorii acestora in cazul in care certificatul este eliberat pe  termen permanent li se acorda gratuitate pe intregul an calendaristic . In cazul in care certificatul este revizuibil  gratuitatea pe transportul urban de calatori  va fi acordata pe perioada stipulata in certificat, acesta putand fi repus in drepturi in momentul prezentarii documentului din care sa rezulte prelungirea acestuia.

                 Pentru celelalte categorii de persoane ( veterani de razboi, vaduve de razboi, eroii-martiri şi luptătorii care au contribuit la victoria Revoluţiei române din decembrie 1989 persoanele persecutate din motive politice, etnice şi rasiale ) gratuitatile pe transportul urban de calatori se aproba  de ordonatorul de credite al Serviciului Public de Asistenta Sociala Focsani,  anual sau din luna depunerii cererii pana la finele anului, in baza documentelor prezentate.

                   Serviciul Public de Asistenta Sociala Focsani in urma verificarii documentatiei va intocmi cate un tabel pe fiecare categorie de persoane care se incadreaza in prevederile prezentei hotarari, pe care le va inainta SC Transport Public SA Focsani pana in ultima zi lucratoare a lunii anterioare acordarii facilitatii  .

                     In cazul gratuitatilor aprobate pe intregul an persoanele beneficiare vor fi trecute lunar in tabele separate la care vor fi adaugate eventualele completari intervenite pe parcursul anului. 

                  Tabelul va contine numele si prenumele persoanei, adresa de domiciliu, calitatea persoanei, numar si serie buletin(carte de identitate), numar act doveditor al calitatii persoanei, denumirea instituitiei care a eliberat actul,  perioada de valabilitate a actului, seria si numarul abonamentului acordat si semnatura.

                    SC Transport Public SA Focsani in baza tabelelor aprobate de ordonatorul de credite de la nivelul Serviciului  Public de Asistenta Sociala Focsani, va elibera legitimatiile de calatorie persoanelor nominalizate, pe baza de semnatura.

                  In cazul veteranilor de razboi, vaduvelor de razboi, eroilor-martiri şi luptătorilor care au contribuit la victoria Revoluţiei române din decembrie 1989, persoanelor persecutate din motive politice, etnice şi rasiale nu se vor elibera abonamente ci se se va aplica o viza ( stampila) pe legitimatie.

                    Eventualele modificari intervenite pe parcursul lunii vor fi transmise in termen SC Transport Public SA Focsani.

                    Tabelele cuprinzand semnaturile beneficiarilor si avizat de directorul societatii vor constitui documentele justificative ale facturilor , care vor fi transmise lunar Serviciului  Public de Asistenta Sociala Focsani spre decontare. 

                     Pentru donatorii de sange care beneficiaza pentru o perioadă de o lună de reducerea cu 50 % a transportului urban de calatori, Centrul de Transfuzii Sange Focsani, in baza documentelor  va intocmi un tabel lunar cu persoanele care beneficiaza de aceasta facilitate pe care il va transmite SC Transport Public SA Focsani pana in ultima zi lucratoare a lunii anterioare acordarii facilitatii.

                    SC Transport Public SA Focsani va proceda la eliberarea legitimatiilor si intocmirea facturii, care insotita de tabelul avizat de director va fi transmisa Centrului de Transfuzii Sange Focsani spre decontare.
                   Facilitatile pe transportul urban de calatori nu se acorda retroactiv ci incepand din luna urmatoare depunerii cererii .

                     In cazul reducerii cu 50 % a abonamentelor lunare SC Transport Public SA Focsani are obligatia incasarii de la beneficiar a 50 % din valoare legitimatiei urmand ca diferenta sa fie facturata catre Serviciului Public de Asistenta Sociala Focsani, respectiv Centrului de Transfuzii Sange Focsani.
                     Finantarea cheltuielilor privind facilitatile acordate pe  transportul urban de calatori se efectueaza din bugetul local al municipiului Focsani, din bugetele proprii ale Serviciului  Public de Asistenta Sociala Focsani, respectiv Centrului de Transfuzii Sange Focsani, aprobate de consiliul local.

          Art. 3 Cu data prezentei se abroga prevederile Hotararii Consiliului Local al Municipiului Focsani nr.169/31.10.2000 privind acordarea de facilitati pe mijloacele de transport urban de calatori in municipiul Focsani. 
         Art. 4 Prezenta hotărâre va fi comunicata de către Directia administraţie publica locala,  compartimentelor, serviciilor si Primarului Municipiului Focşani, conform legii, care va asigura executarea acesteia prin Direcţia economica, Serviciul  Public de Asistenta Sociala Focsani,  Centrul de Transfuzii Sange Focsani, Serviciul comunicare si SC Transport Public SA Focsani. 
     PRESEDINTE DE SEDINTA,

                                                                            CONTRASEMNEAZA:

           Ciubotaru Nitica                                             SECRETARUL MUNICIPIULUI      

                                                                                                        FOCSANI

                                                                                              Eduard Marian Corhana

Municipiul Focşani, 19 decembrie  2006                                                      

